b"\n_START_ARTICLE_\nJaciment de l'Hostal\n_START_SECTION_\nTroballes arqueol\xc3\xb2giques\n_START_PARAGRAPH_\nEn la zona que delimita aquest jaciment s'hi va trobar un conjunt de materials format per una ascla i un n\xc3\xb2dul de s\xc3\xadlex. Els materials d'aquesta zona presenten superf\xc3\xadcies corticals de manera abundant, i estan for\xc3\xa7a patinats i rodats, el conjunt \xc3\xa9s poc significatiu a l'hora d'extreure'n interpretacions._NEWLINE_La tipologia del material l\xc3\xadtic trobat aix\xc3\xad com l'abs\xc3\xa8ncia de material cer\xc3\xa0mic permeten proposar la hip\xc3\xb2tesi que la cronologia del jaciment es pugui establir entre el paleol\xc3\xadtic mitj\xc3\xa0 i el neol\xc3\xadtic. Tampoc es trobaren estructures associades a aquestes restes materials. Aquest jaciment es troba en una zona on la prospecci\xc3\xb3 ha perm\xc3\xa8s documentar gran quantitat de vestigis d'\xc3\xa8poca prehist\xc3\xb2rica que constava de restes l\xc3\xadtiques tallades, per\xc3\xb2 que qued\xc3\xa0 totalment afectada per la construcci\xc3\xb3 de l'embassament, acabat l'any 2013."